pythainlp/thai-wiki-dataset-v4 huggingface dataset:
กระทรวงอาณานิคม

กระทรวงอาณานิคม  เป็นหน่วยงานของราชอาณาจักรบริเตนใหญ่และต่อมาเป็นสหราชอาณาจักร ก่อตั้งขึ้นครั้งแรกในปี 1768 เพื่อดูแลกิจการในอาณานิคมของอังกฤษโดยเฉพาะในอเมริกาเหนือ เช่น 13 รัฐ และแคนาดาที่เพิ่งยึดมาจากฝรั่งเศส กระทรวงอาณานิคมดำรงอยู่จนถึงปี 1782 จึงรวมเข้ากับกระทรวงมหาดไทย ในปี 1801 กิจการอาณานิคมได้ถ่ายโอนจากกระทรวงมหาดไทยไปยังกระทรวงสงครามก่อนเกิดสงครามนโปเลียน กลายมาเป็นกระทรวงสงครามและอาณานิคมมีหน้าที่ดูแลและปกป้องอาณานิคมของจักรวรรดิบริติช กระทรวงอาณานิคมถูกตั้งขึ้นใหม่เป็นหน่วยงานอิสระในปี 1854 ภายใต้การดูแลของรัฐมนตรีว่าการกระทรวงอาณานิคม ในที่สุดก็ได้รวมเข้ากับกระทรวงเครือจักรภพในปี 1966
กระทรวงอาณานิคมยุคที่ 1 (1768–1782).
ก่อนปี 1768 ความรับผิดชอบต่ออาณานิคมของอังกฤษ เป็นหน้าที่หลักของรัฐมนตรีกระทรวงการต่างประเทศฝ่ายใต้ (Secretary of State for the Southern Department) และคณะกรรมการสภาองคมนตรีชุดหนึ่งที่เรียกว่า คณะกรรมการการค้าและการปลูกพืช (Board of Trade and Plantations) ตั้งแต่ปี 1755 เป็นต้นมา หน่วยงานที่เรียกว่า "กรมอินเดียนแดง" มีหน้าที่ดูแลความสัมพันธ์และติดต่อประสานงานกับชนพื้นเมืองอเมริกันในทวีปอเมริกาเหนือ
ในปี 1768 กระทรวงอาณานิคมอเมริกาหรือกระทรวงอาณานิคมแยกออกมาจัดตั้งขึ้น เพื่อดูแลกิจการอาณานิคมในบริติชอเมริกา อย่างไรก็ตาม ด้วยการสูญเสียอาณานิคม 13 แห่ง ทำให้หน่วยงานนี้ถูกยุบเลิกในปี 1782 ความรับผิดชอบต่ออาณานิคมที่เหลืออยู่ถูกมอบให้แก่กระทรวงมหาดไทย และต่อมาในปี 1801 ได้โอนไปยังกระทรวงสงคราม
กระทรวงสงครามและอาณานิคม (1801–1854).
ในปี 1801 กระทรวงสงครามได้มีการปรับโครงสร้างโดยการรวมเอาหน้าที่ดูแลอาณานิคมเข้ามาด้วย ทำให้มีการเปลี่ยนชื่อเป็น กระทรวงสงครามและอาณานิคม โดยสะท้อนถึงความสำคัญที่เพิ่มขึ้นของอาณานิคม ปี 1825 เป็นปีที่เกิดตำแหน่งใหม่ขึ้นมาในกระทรวงนี้ นั่นคือ ตำแหน่ง "รองปลัดกระทรวงอาณานิคม" เดิมทีตำแหน่งนี้อยู่ในความดูแลของ รอเบิร์ต วิลเลียม เฮย์ ผู้สืบทอดตำแหน่งของเขา ได้แก่ เจมส์ สตีเฟน, เฮอร์แมน เมริเวล, เฟรเดริก โรเจอร์ส, รอเบิร์ต เฮอร์เบิร์ต และรอเบิร์ต เฮนรี มีด
ชอน อู-ฮี

ชอน อู-ฮี (เกาหลี: ; เกิดเมื่อวันที่ 20 เมษายน ค.ศ. 1987) เป็นนักแสดงชาวเกาหลีใต้ เริ่มต้นการแสดงในปี ค.ศ. 2004 แต่เริ่มเป็นที่รู้จักจากบทบาทสนับสนุนในฐานะวัยรุ่นหัวรั้นภาพยนตร์ทำรายได้ถล่มทลายอย่าง "Sunny" (2011) บทบาทที่โดดเด่นอื่น ๆ ของเธอ ได้แก่ "Han Gong-ju" (2011) และ "The Piper" (2015) "The Beauty Inside" (2015), "Love, Lies" (2016), "The Wailing" (2016) และ "The Atypical Family" (2024)
ชีวิตในวัยเด็กและการศึกษา.
ชอนได้เข้าศึกษาในภาควิชาการแสดงที่มหาวิทยาลัยคยองกีในปี ค.ศ. 2006
อาชีพ.
ในปี ค.ศ. 2014 ชอนได้รับคำชื่นชมจากบทนำในภาพยนตร์เรื่อง "Han Gong-ju" ภาพยนตร์อิสระแนววัยรุ่นเกี่ยวกับหญิงสาวผู้ผ่านเหตุการณ์สะเทือนขวัญที่พยายามจะก้าวต่อไปในชีวิตหลังจากประสบกับโศกนาฏกรรม ภาพยนตร์เรื่องนี้ได้แรงบันดาลใจจากคดีข่มขืนหมู่ที่โดดดังในเมืองมิรยางในปี ค.ศ. 2004
การกุศล.
เมื่อวันที่ 11 กุมภาพันธ์ ค.ศ. 2023 ชอนได้บริจาคเงินจำนวน ₩20 ล้านวอนเพื่อช่วยเหลือเหตุการณ์แผ่นดินไหวในตุรกีและซีเรียปี ค.ศ. 2023 โดยบริจาคเงินผ่าน Hope Bridge
หมายเหตุและอ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และกิ่งอำเภอสวนผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอดำเนินสะดวก, อำเภอวัดเพลง และอำเภอปากท่อ
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และกิ่งอำเภอสวนผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอดำเนินสะดวก, อำเภอวัดเพลง และอำเภอปากท่อ
คิม เจ-ด็อก

คิม เจ-ด็อก , เกิดเมื่อวันที่ 12 เมษายน พ.ศ. 2547) เป็น นักธนู ชาวเกาหลีใต้ ได้รับเหรียญทองโอลิมปิก 2 สมัย โดยได้เหรียญทองในประเภท ทีมผสม และ ทีมชาย ใน โอลิมปิกฤดูร้อน 2020 และเป็นนักยิงธนูที่อายุน้อยที่สุดที่เข้าแข่งขันใน โอลิมปิกฤดูร้อน 2020
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และกิ่งอำเภอสวนผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอดำเนินสะดวก, อำเภอวัดเพลง และอำเภอปากท่อ
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และกิ่งอำเภอสวนผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอดำเนินสะดวก, อำเภอวัดเพลง และอำเภอปากท่อ
คานิจิโร (นักแสดง)

คานิจิโร (ญี่ปุ่น: 寛一郎, โรมาจิ: Kan'ichirō, เกิดเมื่อวันที่ 16 สิงหาคม ค.ศ. 1996) เป็นนักแสดงชาวญี่ปุ่น เขาเป็นลูกชายของนักแสดง โคอิจิ ซาโต และยังเป็นหลานของอดีตนักแสดงอาวุโส เร็นทาโร มิกูนิ
ชีวประวัติ.
คานิจิโรเติบโตมาท่ามกลางวงการบันเทิง เนื่องจากคุณพ่อของเขาคือโคอิจิ ซาโต นักแสดงชื่อดัง ซึ่งมักพาเขาไปกองถ่ายตั้งแต่ยังเด็ก คานิจิโรได้เล่าว่าทากูยะ คิมูระ หัวหน้าวงสแมปและพระเอกของเรื่องมาเล่นกับเขาเมื่อตอนเป็นเด็กระหว่างถ่ายทำละครโทรทัศน์เรื่อง "เกมรักเกมลุ้น" เมื่อปี 2004 คานิจิโรเริ่มรู้สึกว่าคนรอบข้างคาดหวังให้เขาเป็นนักแสดงในอนาคตอย่างแน่นอน เขาจึงปฏิเสธที่จะเป็นนักแสดงในช่วงวัยรุ่น อย่างไรก็ตาม เมื่ออายุครบ 18 ปี เขาตัดสินใจแน่วแน่ที่จะเป็นนักแสดงอย่างเต็มตัว เมื่อได้รับเลือกให้แสดงในละครดังเรื่อง "สุดยอดเชฟหัวใจแกร่ง" ในปี 2019 เขาได้ตอบกลับคำวิจารณ์ที่ว่าประสบความสำเร็จเพราะเป็นลูกชายของนักแสดงชื่อดังว่า 'ผมตัดสินใจเป็นนักแสดงเพราะพร้อมที่จะเผชิญหน้ากับคำพูดแบบนี้เสมอ' เขาตัดสินใจเปลี่ยนชื่อในการแสดงเป็น คานิจิโร โดยตัดนามสกุล ซาโต ออก เพื่อสร้างตัวตนในวงการบันเทิงโดยไม่ให้ภาพลักษณ์ของพ่อซึ่งมีชื่อเสียงมากระทบและต้องการพิสูจน์ความสามารถในฐานะนักแสดงอย่างเต็มที่
ในปี 2017 คานิจิโรได้เริ่มต้นอาชีพการแสดงของเขาในภาพยนตร์เรื่องปาฏิหาริย์ร้านชำของคุณนามิยะ กำกับโดยฮิโรกิ รีวอิจิ ซึ่งดัดแปลงมาจากนวนิยายชื่อเดียวกันของฮิงาชิโนะ เคโงะ และได้รับรางวัลนักแสดงหน้าใหม่ยอดเยี่ยมจากงานประกาศรางวัล Japanese Movie Critics Awards ในภาพยนตร์เรื่องนี้ เขาแสดงร่วมกับ โทชิยูกิ นิชิดะ ซึ่งสนิทสนมใกล้ชิดกับเร็นทาโร่ มิกูนิ ปู่ของเขาจากซีรีส์ "สึริบากะ นิสชิ" ในปีต่อมา คานิจิโร ได้รับรางวัลนักแสดงหน้าใหม่ยอดเยี่ยมจากการแสดงในภาพยนตร์เรื่อง 'ดอกเบญจมาศและกิโยติน' กำกับโดยทากาฮิสะ เซเซะ จากงานประกาศรางวัลกิเนมาจุนโป ครั้งที่ 92 ผลงานเด่นของเขา ได้แก่ ละครไทงะ "The 13 Lords of the Shogun" และภาพยนตร์ "Kubi" กำกับโดยทาเกชิ คิตาโนะ
การปรากฏตัวในทีวีซีรีส์ครั้งแรกของเขาคือในปี ค.ศ. 2018 ใน "Midnight Journal: Hunt for the Missing Kidnapper! The Truth of the Seventh Year" และการแสดงนำในภาพยนตร์ครั้งแรกคือ "Running Again" ในปี ค.ศ. 2019
มาโรไนต์

มาโรไนต์  เป็นกลุ่มศาสนาชาติพันธุ์พื้นถิ่นเมดิเตอร์เรเนียนตะวันออกและภูมิภาคลิแวนต์ในเอเชียตะวันตก ปัจจุบันมีชุมชนขนาดใหญ่ตั้งอยู่ใกล้ภูเขาเลบานอนในประเทศเลบานอน ชาวมาโรไนต์เป็นคริสต์ศาสนิกชนกลุ่มหนึ่งที่ใช้ภาษาซีรีแอกในทางศาสนา นับถือคริสตจักรมาโรไนต์ ซึ่งเป็นคริสตจักรเฉพาะถิ่นแห่งหนึ่งของคาทอลิกตะวันออกที่ปกครองตนเอง แต่ร่วมเอกภาพสมบูรณ์กับพระสันตะปาปาและ คริสตจักรโรมันคาทอลิก มีประมุขคือ อัครบิดรมาโรไนต์แห่งแอนทิออก
มาโรไนต์มาจากชื่อนักบุญมารอน นักบวชผู้บำเพ็ญพรตในเทือกเขาทอรัส ต่อมาผู้นับถือนักบุญมารอนอพยพจากถิ่นเดิมในแอนติออกมาที่ภูเขาเลบานอน และก่อตั้งคริสตจักรมาโรไนต์ขึ้น
ศาสนาคริสต์ในเลบานอนมีประวัติศาสตร์ต่อเนื่องยาวนาน มีบันทึกช่วงต้นบ่งบอกถึงความเป็นไปได้ที่นักบุญเปโตรเป็นผู้ประกาศข่าวดีแก่ชาวฟินิเชียที่ขึ้นกับเขตอัครบิดรแอนติออก นอกจากนี้นักบุญเปาโลได้เทศนาคริสต์ศาสนิกชนยุคแรกในไทร์และไซดอน การเผยแผ่ศาสนาคริสต์ในเลบานอนเป็นไปอย่างเชื่องช้าเนื่องจากลัทธินอกศาสนามีอิทธิพลสูง โดยเฉพาะแถบภูเขาเลบานอน ต่อมาในคริสต์ศตวรรษที่ 5 นักบุญมารอนส่งอับราฮัมแห่งซีรัสมาเทศนาผู้คนในเลบานอนให้เปลี่ยนมานับถือศาสนาคริสต์ แม่น้ำอะโดนิส แม่น้ำสายหนึ่งที่มีต้นน้ำอยู่ที่ภูเขาเลบานอนถูกเปลี่ยนชื่อเป็นแม่น้ำอับราฮัมตามชื่ออับราฮัมนี้
ชาวมาโรไนต์ยุคแรกเป็นชาวเซไมต์ที่กลายเป็นกรีก พูดภาษากรีกและภาษาซีรีแอก มีถิ่นฐานในซีเรียสมัยจักรวรรดิไบแซนไทน์ แต่จัดอยู่ในกลุ่มเดียวกับผู้พูดภาษากรีกในคอนสแตนติโนเปิลและแอนติออก พวกเขาสามารถรักษาอิสรภาพไว้ได้หลังมุสลิมยึดครองลิแวนต์ รวมถึงการนับถือศาสนาและภาษาแอราเมอิกเลบานอน จนถึงคริสต์ศตวรรษที่ 19 ชาวมาโรไนต์มักถูกจัดเป็นชาวเลบานอนที่มีพื้นเพเป็นมาโรไนต์ แต่บางส่วนต้องการเป็นชาวอาหรับที่นับถือศาสนาคริสต์ บางส่วนระบุว่าตนสืบเชื้อสายจากชาวฟินิเชีย ขณะที่บางส่วนอ้างว่าตนมีบรรพบุรุษเป็นชาวมัรไดต์ แต่นักประวัติศาสตร์และอัครมุขนายกคาทอลิกซีรีแอกแห่งดามัสกัสปฏิเสธข้อกล่าวอ้างนี้
ชาวมาโรไนต์อพยพขนานใหญ่ไปยังทวีปอเมริกาช่วงต้นคริสต์ศตวรรษที่ 20 ทุพภิกขภัยระหว่างสงครามโลกครั้งที่หนึ่งคร่าชีวิตชาวมาโรไนต์หนึ่งในสามถึงครึ่งหนึ่งของประชากรทั้งหมด สงครามกลางเมืองภูเขาเลบานอน ค.ศ. 1860 และสงครามกลางเมืองเลบานอน (ค.ศ. 1975–1990) ยิ่งลดจำนวนประชากรมาโรไนต์ในลิแวนต์ อย่างไรก็ตามปัจจุบันชาวมาโรไนต์คิดเป็นหนึ่งในสี่ของประชากรเลบานอนทั้งหมด บางส่วนกระจายตัวในประเทศเพื่อนบ้าน และมีชุมชนชาวเลบานอนพลัดถิ่นในทวีปอเมริกา ยุโรป ออสเตรเลียและแอฟริกา
ชาวมาโรไนต์และชาวดรูซมีส่วนในการสร้างเลบานอนสมัยใหม่ช่วงปกครองโดยจักรวรรดิออตโตมันสมัยคริสต์ศตวรรษที่ 18 ในเขตมุตาซาร์ริฟเมาต์เลบานอน ผ่านระบบสังคมและการปกครองที่เรียกว่า "ทวินิยมมาโรไนต์–ดรูซ" ประธานาธิบดีเลบานอนทั้งหมด (ยกเว้นชาลส์ เดบบัสและเปโตร ทราด) เป็นชาวมาโรไนต์ ซึ่งเป็นไปตามกติกาสัญญาแห่งชาติ อันเป็นความตกลงไม่เป็นลายลักษณ์อักษรระหว่างชาวมาโรไนต์ ชาวมุสลิมซุนนี และชาวมุสลิมชีอะฮ์ในการร่วมกันบริหารประเทศ โดยประธานาธิบดีจะเป็นชาวมาโรไนต์ นายกรัฐมนตรีจะเป็นชาวมุสลิมซุนนี และประธานรัฐสภาจะเป็นชาวมุสลิมชีอะฮ์
เชิงอรรถ.
หมายเหตุ.
<templatestyles src="Reflist/styles.css" />
สโมสรฟุตบอลอิมาบาริ

สโมสรฟุตบอลอิมาบาริ (FC今治, "Efu Shī Imabari") เป็นสโมสรฟุตบอลของญี่ปุ่นซึ่งมีฐานอยู่ในอิมาบาริ จังหวัดเอฮิเมะ ปัจจุบันพวกเขาแข่งอยู่ในเจ2 ลีก ซึ่งเป็นลีกระดับสามของฟุตบอลอาชีพในประเทศญี่ปุ่น
ประวัติ.
สโมสรแห่งนี้ก่อตั้งขึ้นใน ค.ศ. 1976 และได้รับการเลื่อนชั้นสู่ชิโกกุฟุตบอลลีกใน ค.ศ. 2001
และตั้งแต่ ค.ศ. 2009 ถึง ค.ศ. 2011 พวกเขาเป็นของสโมสรฟุตบอลเอฮิเมะในฐานะทีมสำรอง ซึ่งก็คือ"สโมสรฟุตบอลเอฮิเมะชิมานามิ" กระทั่งใน ค.ศ. 2014 หุ้นส่วนใหญ่ของสโมสรฟุตบอลอิมาบาริถูกซื้อโดยทาเกชิ โอกาดะ อดีตผู้ฝึกสอนทีมชาติญี่ปุ่น
กระทั่งในเดือนกุมภาพันธ์ ค.ศ. 2016 สโมสรนี้ได้ก้าวไปอีกขั้นในการก้าวไปสู่เจลีก โดยสมาคมฟุตบอลญี่ปุ่นได้ให้การยอมรับสโมสรที่มีวิสัยทัศน์ร้อยปีของเจลีก ซึ่งในเดือนพฤศจิกายน พวกเขาชนะการแข่งเลื่อนชั้นภูมิภาคและได้รับการเลื่อนชั้นสู่เจแปนฟุตบอลลีก รวมถึงพวกเขาเปิดสนามใหม่และได้รับสิทธิเจลีก ดิวิชัน 3 ในฤดูกาล 2018
ในฤดูกาล 2019 หลังจากจบอันดับสามในเจแปนฟุตบอลลีก สโมสรฟุตบอลอิมาบาริก็ได้รับการเลื่อนชั้นสู่ระบบลีกอาชีพของญี่ปุ่น และกลายเป็นสโมสรอาชีพ เนื่องจากได้รับการเลื่อนชั้นสู่เจลีก ดิวิชัน 3 เป็นครั้งแรกในประวัติศาสตร์
สโมสรฟุตบอลอิมาบาริได้รับสิทธิเจลีก ดิวิชัน 2 ใน ค.ศ. 2021 ซึ่งหมายความว่าทีมอิมาบาริสามารถเลื่อนชั้นสู่เจลีก ดิวิชัน 2 ได้เมื่อพวกเขาสามารถจบฤดูกาลในส่วนเลื่อนชั้นได้ อย่างไรก็ตาม ใน ค.ศ. 2023 สโมสรนี้จะลงแข่งในเจลีก ดิวิชัน 3 เป็นฤดูกาลที่สี่ติดต่อกัน
เบญญาภา จีนประสม

เบญญาภา จีนประสม (เกิด 4 มิถุนายน พ.ศ. 2545) ชื่อเล่น วิว เป็นนักแสดงชาวไทย
ประวัติ.
เบญญาภาเกิดเมื่อวันที่ 4 มิถุนายน พ.ศ. 2545 
เบญญาภาสำเร็จการศึกษาระดับมัธยมศึกษาตอนปลายที่โรงเรียนสตรีสมุทรปราการ จากนั้นเข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล วิชาเอกการแสดงและการกำกับภาพยนตร์ สำเร็จการศึกษาใน พ.ศ. 2567
ใน พ.ศ. 2560 เบญญาภาได้เข้าประกวดมิสทีนไทยแลนด์ ได้ตำแหน่งรองชนะเลิศอันดับที่ 2 ทำให้ได้เข้าเป็นนักแสดงของจีเอ็มเอ็มทีวี และได้แสดงละครชุดเรื่อง "นักเรียนลับ บัญชีดำ" ซึ่งออกอากาศใน พ.ศ. 2562 และเรื่องอื่น ๆ เรื่อยมา
สมัยแตร์นูเวียน

สมัยแตร์นูเวียน  เป็นสมัยแรกและเก่าแก่ที่สุดของหินยุค/ยุคแคมเบรียน ฐานของสมัยนี้ถูกกำหนดโดยการปรากฏขึ้นครั้งแรกของซากดึกดำบรรพ์ร่องรอย"เทรปติคนุส เปดุม" ("Treptichnus pedum") เมื่อประมาณ ล้านปีก่อน ขอบบนของยุคนี้ถูกกำหนดโดยการปรากฏขึ้นครั้งแรกของไทรโลไบต์ในบันทึกชั้นหินประมาณ ล้านปีก่อน ชื่อของหินสมัยนี้ได้รับการยอมรับอย่างเป็นทางการโดยคณะกรรมการการลำดับชั้นหินสากลในปี พ.ศ. 2550
หินช่วงอายุฟอร์ทูเนียนและหินช่วงอายุแคมเบรียน 2 ของยุคแคมเบรียนที่ยังไม่มีชื่อ เป็นหินช่วงอายุที่อยู่ในหินสมัยนี้ สมัยแตร์นูเวียนตรงกับช่วงก่อนการปรากฏขึ้นของไทรโลไบต์ในยุคแคมเบรียน
ชื่อแตร์นูเวียนมาจาก "Terre Neuve" ("แตร์ เนิฟว์") ซึ่งเป็นชื่อภาษาฝรั่งเศสของเกาะนิวฟันด์แลนด์ในประเทศแคนาดา ซึ่งเป็นที่พบหินที่อยู่ในช่วงอายุนี้หลายแห่ง รวมถึงชั้นหินแบบฉบับด้วย
จุดและส่วนชั้นหินแบบฉบับขอบเขตทั่วโลก.
ท้องที่ซึ่งหินแบบฉบับ (GSSP) ของสมัยแตร์นูเวียนตั้งอยู่ที่ฟอร์จูนเฮดบริเวณขอบทางเหนือของคาบสมุทรเบอร์ริน รัฐนิวฟันด์แลนด์ ประเทศแคนาดา  เนินหินโผล่ที่นี่แสดงให้เห็นลำดับการสะสมตัวของคาร์บอเนต-ซิลิซีคลาสติก (carbonate-siliciclastic) ซึ่งถูกระบุว่าเป็นหมวดหินเกาะชาเปล หมวดหินนี้ถูกแบ่งออกเป็นชั้นย่อยที่ประกอบด้วยหินทรายปริทิดัลและหินดินดาน (ชั้นที่ 1) หินทรายและหินโคลนแบบเดลต้าระดับตื้นและหินโคลน (ชั้นที่ 2A) หินทรายแป้งแบบลามิเนต (ชั้นที่ 2B และ 3) และหินโคลนและหินปูนของชั้นวางตะกอนภายใน (ชั้นที่ 4) ขอบเขตระหว่างอภิมหาบรมยุคยุคพรีแคมเบรียนและยุคแคมเบรียนอยู่ที่ 2.4 เมตรเหนือฐานของชั้นที่ 2 ซึ่งเป็นการพบ "เทรปติคนุส เปดุม" ("Treptichnus pedum") เป็นครั้งแรก ร่องรอยเหล่านี้สามารถเห็นได้บนพื้นผิวล่างของชั้นหินทราย ซากดึกดำบรรพ์ของเปลือกซึ่งเป็นเหมือนโครงกระดูกแคลเซียมชนิดแรก ("ลาดาเทกา ไชลินดริกา", "Ladatheca cylindrica") พบอยู่ 400 เมตรเหนือขอบเขตดังกล่าว ซากดึกดำบรรพ์ไทรโลไบต์แรกพบอยู่ที่ 1,400 เมตรเหนือขอบเขต ซึ่งสอดคล้องกับการเริ่มต้นของหินสมัยแบรนเคียน (หินสมัย 2)
เหตุการณ์สำคัญ.
การระเบิดยุคแคมเบรียนระยะที่สองเกิดขึ้นในสมัยแตร์นูเวียน โดยมีการปรากฏขึ้นของสายวิวัฒนาการโลโฟโทรโคซัวและเมตาซัวพื้นฐานที่มีแคลเซียมจำนวนมากในยุคนี้ อย่างไรก็ตาม ดิวเทอโรสโตมไม่ปรากฏในช่วงเวลานี้
โอกาซาวาระ นางาโตกิ

โอกาซาวาระ นางาโตกิ (小笠原長時) (9 พฤศจิกายน ค.ศ. 1519 – 17 เมษายน ค.ศ. 1583) เป็น ซามูไร "ไดเมียว" ของจังหวัดนางาโนะ ในช่วง ยุคเซ็งโงกุ
ในปี 1542 แคว้นชินาโนะถูกโจมตีโดย ทาเกดะ ชิงเง็ง และโอกาซาวาระได้ร่วมมือกับ มูราคามิ โยชิคิโยะ, ซูวะ โยริชิเงะ และ คิโสะ โยชิยาสุ ในความพยายามที่จะหยุดยั้งการโจมตี พวกเขาพบกับกองกำลังของทาเกดะ ชินเง็ง ที่ ยุทธการที่เซซาวะ เมื่อวันที่ 9 มีนาคม 1542 และพ่ายแพ้
หลังจากพ่ายแพ้และสูญเสียดินแดน โอกาซาวาระได้ร่วมมือกับ อูเอซูงิ เค็นชิง ซึ่งเป็นคู่แข่งสำคัญของทาเกดะ เขาได้ต่อสู้ร่วมกับ ทาคาโตะ โยริทสึงุ ในปี 1545 และล้มเหลวในการป้องกัน การปิดล้อมปราสาททาคาโตะ ครั้งที่หนึ่ง โอกาซาวาระถูกทาเคดะ ชินเง็ง พ่ายแพ้อีกครั้งใน ยุทธการที่ชิโอจิริโทเกะ ในปี 1548 ซึ่งเขาถูกโจมตีโดยไม่ทันตั้งตัวในยามรุ่งอรุณ ทหารหลายคนของเขาถูกสังหารขณะที่พวกเขากำลังคว้าอาวุธและเกราะ พวกเขายังคงพ่ายแพ้ในปีต่อมาเมื่อชินเง็งเข้ายึดป้อมหลายแห่ง รวมถึงฟูกาชิ (ปัจจุบันคือ ปราสาทมัตสึโมโตะ) ใน การปิดล้อมฟุกาชิ
ความพ่ายแพ้อย่างขมขื่นนี้ทำให้โอกาซาวาระ นากาโทกิ ต้องล่าถอยไปยัง เกียวโต ที่ซึ่งเขาได้สอนการขี่ม้าและยิงธนู ("คิวโด") จนกระทั่งเขาถูกฆ่าในปี 1583 ลูกหลานของเขาบางส่วนของเขาได้กลายเป็นไดเมียวในช่วง ยุคเอโดะ โดยเฉพาะอย่างยิ่งในฐานะผู้ปกครอง แคว้นโคคุระ
ช่วงอายุฟอร์จูเนียน

ช่วงอายุฟอร์จูเนียน  เป็นการเริ่มต้นของบรมยุคฟาเนอโรโซอิก มหายุคพาลีโอโซอิก และยุคแคมเบรียน ซึ่งเป็นหินช่วงอายุแรกจากสองหินช่วงอายุของหินสมัยแตร์นูเวียน ฐานของยุคนี้ถูกกำหนดเป็นการปรากฏครั้งแรกของซากดึกดำบรรพ์ร่องรอย"เทรปติคนุส เปดุม" ("Treptichnus pedum") เมื่อ ล้านปีก่อน ส่วนขอบบนของช่วงอายุฟอร์ทูเนียนซึ่งเป็นฐานของช่วงอายุ 2 ของยุคแคมเบรียนนั้นยังไม่ได้ถูกกำหนดอย่างเป็นทางการ แต่จะสอดคล้องกับการปรากฏของสปีชีส์อาร์คีโอไซทา (Archeocyatha) หรือ "ซากดึกดำบรรพ์ของสัตว์มีเปลือกขนาดเล็ก" เมื่อประมาณ ล้านปีก่อน
ชื่อฟอร์ทูเนียนมาจากชื่อเมืองฟอร์จูนบนคาบสมุทรเบอร์ริน ใกล้กับ GSSP และอ่าวฟอร์จูน
จุดและส่วนชั้นหินแบบฉบับขอบเขตทั่วโลก.
ท้องที่ซึ่งหินแบบฉบับ (GSSP) ของช่วงอายุฟอร์จูเนียนอยู่ที่ฟอร์จูนเฮด ซึ่งตั้งอยู่ที่ขอบเหนือของคาบสมุทรเบอร์ริน รัฐนิวฟันด์แลนด์ ประเทศแคนาดา  จุด GSSP นี้ตรงกับจุดเริ่มต้นของหินสมัยแตร์นูเวียน ซึ่งเป็นพรมแดนระหว่างอภิมหาบรมยุคพรีแคมเบรียนและยุคแคมเบรียน และเป็นจุดเริ่มต้นของบรมยุคฟาเนอโรโซอิก เนินหินโผล่ที่นี่แสดงให้เห็นลำดับการสะสมตัวของคาร์บอเนต-ซิลิซีคลาสติก (carbonate-siliciclastic) ซึ่งถูกระบุว่าเป็นหมวดหินเกาะชาเปล หมวดหินนี้ถูกแบ่งออกเป็นชั้นย่อยที่ประกอบด้วยหินทรายปริทิดัลและหินดินดาน (ชั้นที่ 1) หินทรายและหินโคลนแบบเดลต้าระดับตื้นและหินโคลน (ชั้นที่ 2A) หินทรายแป้งแบบลามิเนต (ชั้นที่ 2B และ 3) และหินโคลนและหินปูนของชั้นวางตะกอนภายใน (ชั้นที่ 4) ขอบเขตระหว่างอภิมหาบรมยุคยุคพรีแคมเบรียนและยุคแคมเบรียนอยู่ที่ 2.4 เมตรเหนือฐานของชั้นที่ 2 ซึ่งเป็นการพบ"เทรปติคนุส เปดุม" ("Treptichnus pedum") เป็นครั้งแรก ร่องรอยเหล่านี้สามารถเห็นได้บนพื้นผิวล่างของชั้นหินทราย ซากดึกดำบรรพ์ของเปลือกซึ่งเป็นเหมือนโครงกระดูกแคลเซียมชนิดแรก ("ลาดาเทกา ไชลินดริกา", "Ladatheca cylindrica") พบอยู่ 400 เมตรเหนือขอบเขตดังกล่าว ซากดึกดำบรรพ์ไทรโลไบต์แรกพบอยู่ที่ 1,400 เมตรเหนือขอบเขต ซึ่งสอดคล้องกับการเริ่มต้นของหินสมัยแบรนเคียน
การอ้างอิง.
<templatestyles src="Reflist/styles.css" />
หินช่วงอายุแคมเบรียน 2

หินช่วงอายุ 2  ของยุคแคมเบรียน เป็นหินช่วงอายุที่ยังไม่มีชื่อเฉพาะในหินสมัยแตร์นูเวียน อยู่เหนือช่วงอายุฟอร์จูเนียนและอยู่ต่ำกว่าหินช่วงอายุ 3 ของยุคแคมเบรียน มักถูกเรียกว่า ทอมโมเทียน (Tommotian) ตามการลำดับชั้นหินของไซบีเรีย ขอบเขตด้านบนและด้านล่างของช่วงนี้ยังไม่ได้รับการกำหนดอย่างเป็นทางการจากคณะกรรมการการลำดับชั้นหินสากล นิยามที่เสนอสำหรับขอบเขตด้านล่าง คือ การปรากฏตัวครั้งแรกของมอลลัสกา"วัตสันเนลลา ครอสบีอี" ("Watsonella crosbyi") หรือ"อัลดาเนลลา แอทเทิลบอเรนซิส" ("Aldanella attleborensis") ประมาณ ล้านปีก่อน ความสัมพันธ์ระหว่างการปรากฏตัวครั้งแรกของ"อัลดาเนลลา แอทเทิลบอเรนซิส"และ"วัตสันเนลลา ครอสบีอี" กับการเปลี่ยนแปลงเชิงบวกของไอโซโทปคาร์บอนจู้เจี่ยชิง (Zhujiaqing, ZHUCE) ได้สรุปว่าการรวมกันของสองเครื่องหมายนี้เป็นตัวบ่งชี้ที่น่าเชื่อถือของขอบเขตระหว่างฟอร์จูเนียนและหินช่วงอายุ 2 ขอบเขตด้านบนที่เสนออาจเป็นการปรากฏตัวครั้งแรกของไทรโลไบต์ประมาณ ล้านปีก่อน
การตั้งชื่อ.
มีการเสนอให้ใช้ชื่อ "เหลาลิเนียน" ซึ่งตั้งตามหมู่บ้านเหลาหลินในมณฑลยูนนาน ประเทศจีนเป็นชื่อของหินช่วงอายุ 2 เมื่อปี 2555
ชั้นหินแบบฉบับ.
แคนดิเดตที่เป็นไปได้ของจุดและส่วนชั้นหินแบบฉบับขอบเขตทั่วโลก ได้แก่ การปรากฏครั้งแรกของ"วัตสันเนลลา ครอสบีอี" ในหมวดหินจูเจียฉิ่ง (朱家庆组) ในมณฑลยูนนาน ประเทศจีน หรือหมวดหินเปสโตรตสเวตใกล้แม่น้ำอัลดานบนลานไซบีเรีย
การอ้างอิง.
<templatestyles src="Reflist/styles.css" />
หินสมัยแคมเบรียน 2

หินสมัยแคมเบรียน 2  เป็นหินสมัยที่สองของยุคแคมเบรียนที่ยังไม่ได้รับการตั้งชื่อ โดยอยู่เหนือหินสมัยแตร์นูเวียนและอยู่ใต้หินสมัยเมียวลิงเจียน หินสมัย 2 นี้ยังไม่ได้รับการกำหนดอย่างเป็นทางการโดยคณะกรรมการการลำดับชั้นหินสากล ซึ่งยังขาดขอบเขตล่างที่ชัดเจนและการแบ่งย่อยออกเป็นหินช่วงอายุต่าง ๆ ขอบเขตล่างที่เสนอไว้คือการปรากฏขึ้นครั้งแรกของไทรโลไบต์ซึ่งประมาณว่าเกิดขึ้นเมื่อราว ล้านปีก่อน
การตั้งชื่อ.
คณะกรรมการการลำดับชั้นหินสากลยังมิได้ตั้งชื่อหินสมัย 2 ของยุคแคมเบรียน โดยส่วนหนึ่ง ชื่อใหม่นี้จะมาแทนที่คำเดิมที่ใช้ว่า "แคมเบรียนตอนล่าง" และ "แคมเบรียนตอนต้น" ทั้งนี้ คำศัพท์ที่ใช้ในไซบีเรียใช้คำว่า "ยาคูเตียน" (Yakutian) สำหรับหินสมัยนี้
การแบ่งย่อย.
หินสมัย 2 ในปัจจุบันถูกแบ่งออกโดยคณะกรรมการการลำดับชั้นหินสากล (ICS) เป็นสองช่วงย่อย ได้แก่ หินช่วงอายุแคมเบรียน 3 และหินช่วงอายุแคมเบรียน 4 ทั้งสองช่วงนี้ยังขาดการกำหนดอย่างเป็นทางการ ในการตั้งชื่อจำแนกของไซบีเรีย มีการระบุหินช่วงอายุย่อยสามช่วง (จากต่ำสุด): อัทดาเบเนียน (Atdabanian), โบทอเมียน (Botomian) และโตโยเนียน (Toyonian) โดยทั่วไปการแบ่งย่อยของหินสมัยนี้มักขึ้นอยู่กับการลำดับชั้นหินตามชีวภาพของโซนไทรโลไบต์
หินช่วงอายุออร์เดียน (Ordian) ซึ่งใช้ในมาตราการลำดับชั้นหินตามอายุกาลของออสเตรเลีย เดิมทีเคยถูกกำหนดให้เป็นช่วงที่ต่ำที่สุดของสมัยเมียวลิงเจียน แต่บางทีอาจอยู่ในหินสมัย 2 ตอนบน จนถึงปี 2567 ฐานของหินช่วงอายุออร์เดียนยังไม่ได้รับการกำหนด
การลำดับชั้นหินตามชีวภาพ.
การเริ่มต้นของหินสมัย 2 ของยุคแคมเบรียนถูกกำหนดโดยการปรากฏขึ้นของไทรโลไบต์ การเปรียบเทียบเหตุการณ์นี้บนทวีปต่าง ๆ นั้นพบว่ามีความยากลำบาก และการแก้ปัญหานี้เป็นสิ่งสำคัญสำหรับการกำหนดขอบเขตล่างของหินสมัยนี้ ปัจจุบันไทรโลไบต์ที่เก่าแก่ที่สุดที่รู้จัก คือ "เล็มดาเดลลา" ("Lemdadella") ซึ่งกำหนดจุดเริ่มต้นของโซน"ฟัลโลทัสพิส" ("Fallotaspis")
การสิ้นสุดของหินสมัย 2 ของยุคแคมเบรียนถูกกำหนดโดยการสูญพันธุ์ของสิ่งมีชีวิตครั้งใหญ่ครั้งแรกของมหายุคพาลีโอโซอิก การเปลี่ยนแปลงของเคมีในมหาสมุทรและสภาพแวดล้อมทางทะเลถูกสันนิษฐานว่าเป็นสาเหตุที่มีความเป็นไปได้มากที่สุดของการสูญพันธุ์นี้ ในขอบเขตระหว่างหินสมัย 2 กับเมียวลิงเจียน การสูญพันธุ์ของไทรโลไบต์ครั้งใหญ่ครั้งแรกที่รู้จักกันในชื่อขอบเขตโอลเลเนลลิดไบโอเมียร์ (Olenellid Biomere boundary) ได้เกิดขึ้น โดยเฉพาะไทรโลไบต์ในวงศ์โอลเลเนลลุส (Ollenellidae) และเรดลิเคีย (Redlichiidae) ได้สูญพันธุ์ในลอเรนเทียและจีนใต้ตามลำดับ หลังจากการสูญพันธุ์ครั้งใหญ่นี้ "ออรีคโตเซฟาลัส อินดิคัส" ("Oryctocephalus indicus") ตัวแรกปรากฏขึ้น และในพื้นที่ที่ไม่มีซากดึกดำบรรพ์ของ"ออรีคโตเซฟาลัส อินดิคัส" ขอบเขตระหว่างหินสมัย 2 กับเมียวลิงเจียนจะถูกกำหนดโดยข้อมูลทางการลำดับชั้นหินตามเคมี
การอ้างอิง.
<templatestyles src="Reflist/styles.css" />
หินช่วงอายุแคมเบรียน 3

หินช่วงอายุแคมเบรียน 3  เป็นหินช่วงอายุที่สามของยุคแคมเบรียนซึ่งยังไม่ได้รับการตั้งชื่ออย่างเป็นทางการ โดยหินช่วงอายุนี้เกิดขึ้นหลังจากหินช่วงอายุแคมเบรียน 2 และก่อนหินช่วงอายุแคมเบรียน 4 อย่างไรก็ตาม ทั้งฐานและยอดของหินช่วงอายุนี้ยังไม่ได้รับการกำหนดอย่างเป็นทางการ แผนการคือให้ขอบเขตด้านล่างของหินช่วงอายุนี้สอดคล้องกับการปรากฏตัวครั้งแรกของไทรโลไบต์ ประมาณ ล้านปีก่อน แม้ว่าการปรากฏตัวของไทรโลไบต์จะแตกต่างกันไปตามภูมิภาค ทำให้จำเป็นต้องใช้ตัวบ่งชี้ที่สอดคล้องกันทั่วโลกเพื่อกำหนดฐาน ถึงแม้ว่าการปรากฏตัวของไทรโลไบต์ในลักษณะทั่วโลกจะชี้ให้เห็นถึงความจำเป็นในการใช้เครื่องหมายที่เกิดพร้อมกันทั่วโลกแยกต่างหากเพื่อกำหนดจุดเริ่มต้น ขอบเขตด้านบนและจุดเริ่มต้นของหินช่วงอายุแคมเบรียน 4 นั้นได้รับการกำหนดอย่างไม่เป็นทางการว่าเป็นการปรากฏตัวครั้งแรกของไทรโลไบต์สกุล"โอลเลเนลลุส" ("Olenellus") หรือ"เรดลิเคีย" ("Redlichia") ประมาณ ล้านปีก่อน
การตั้งชื่อ.
คณะกรรมการการลำดับชั้นหินสากลยังไม่ได้ตั้งชื่ออย่างเป็นทางการสำหรับหินช่วงอายุ 3 ของยุคแคมเบรียน หินช่วงอายุนี้โดยประมาณสอดคล้องกับ "อัทดาเบเนียน" ซึ่งเป็นชื่อที่นักธรณีวิทยาที่ทำงานในไซบีเรียใช้เรียก
การลำดับชั้นหินตามชีวภาพ.
ไทรโลไบต์ที่เก่าแก่ที่สุดที่รู้จักคือ "เล็มดาเดลลา" ("Lemdadella") ซึ่งปรากฏขึ้นในช่วงต้นของโซน"ฟาลโลทาสปิส" การกระจายตัวของไฟลัมสัตว์ในยุคแคมเบรียนสิ้นสุดลงที่นี่ หลังจากการกระจายตัวและการกำเนิดของสัตว์หลายประเภท รวมถึงสัตว์ขาปล้อง มอลลัสกา กลุ่มโลโฟโฟเรต กลุ่มคอร์เดต (รวมถึงสัตว์มีกระดูกสันหลัง) เป็นต้น
การอ้างอิง.
<templatestyles src="Reflist/styles.css" />
นุชนาฎ พงศ์ฤกษ์ดี

นุชนาฎ พงศ์ฤกษ์ดี ชื่อเล่น ผึ้ง (29 มีนาคม พ.ศ. 2528 –) เป็นอดีตกัปตันฮอกกี้น้ำแข็งหญิงทีมชาติไทย ซึ่งทำหน้าที่ในตำแหน่งกองหน้า
ประวัติ.
ในฐานะนักฮอกกี้น้ำแข็ง.
เดือนมีนาคม พ.ศ. 2567 นุชนาฎได้เป็นหนึ่งในนักกีฬาฮอกกี้น้ำแข็งหญิงทีมชาติไทยที่เข้าร่วมการแข่งฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่ประเทศเอสโตเนีย โดยนัดแรกของการแข่ง เธอมีส่วนช่วยให้ทีมชาติไทยเป็นฝ่ายชนะทีมชาติสราเอล 4 ประตูต่อ 0 และนัดสุดท้ายของการแข่ง เธอมีส่วนช่วยให้ทีมชาติไทยเป็นฝ่ายชนะทีมชาติบอสเนีย 11 ประตูต่อ 1
ในฐานะผู้ฝึกสอน.
เดือนมกราคม พ.ศ. 2567 นุชนาฎได้ทำหน้าที่หัวหน้าผู้ฝึกสอนทีมฮอกกี้น้ำแข็งเยาวชนบางกอก ซุส ในรายการแบงค็อก ไอซ์ นาคา ฮอกกี้ แชมเปี้ยนชิพ ซึ่งทีมของเธอได้เป็นแชมป์ดิวิชันสูงสุด ทั้งรุ่นอายุต่ำกว่า 7 ปี, รุ่นอายุต่ำกว่า 9 ปี และรุ่นอายุต่ำกว่า 11 ปี
สตาดมาแลร์บก็อง

สตาดมาแลร์บก็อง  เป็นสโมสรฟุตบอลอาชีพของฝรั่งเศส ตั้งอยู่ในเมืองก็อง แคว้นนอร์ม็องดี ปัจจุบันแข่งขันอยู่ในลีกเดอ สโมสรก่อตั้งขึ้นเมื่อวันที่ 17 พฤศจิกายน ค.ศ. 1913 จากการควบรวมสโมสรมาแลร์บก็องและสโมสรกีฬาก็อง ทีมตั้งชื่อตามฟร็องซัว เดอ มาแลร์บ กวีชาวฝรั่งเศสในคริสต์ศตวรรษที่ 17 ซึ่งเกิดที่เมืองก็อง
ในช่วงระยะเวลานาน สตาดมาแลร์บก็องได้ชื่อว่าเป็นสโมสรสมัครเล่นที่สำคัญของฝรั่งเศส ช่วงปลายคริสต์ทศวรรษ 1980 และต้นคริสต์ทศวรรษ 1990 เป็นยุคที่สตาดมาแลร์บก้าวขึ้นมาเป็นที่รู้จักในวงการฟุตบอลฝรั่งเศส ใน ค.ศ. 1985 สตาดมาแลร์บได้รับสถานะสโมสรฟุตบอลอาชีพ อีกสามฤดูกาลถัดมา ทีมก็สามารถเลื่อนชั้นขึ้นไปเล่นในลีกเอิงได้สำเร็จเป็นครั้งแรก ใน ค.ศ. 1992 หลังจากรอดพ้นจากวิกฤตการล้มละลายไปได้อย่างหวุดหวิดเพียงไม่กี่เดือน สโมสรก็จบในอันดับที่ 5 ในลีกเอิงและได้สิทธิ์เข้าร่วมการแข่งขันยูฟ่าคัพ อย่างไรก็ตาม พวกเขาก็ตกชั้นในอีก 3 ปีต่อมา ถึงแม้พวกเขาจะคว้าแชมป์ลีกเดอได้ใน ค.ศ. 1996 และเลื่อนชั้นกลับสู่ลีกเอิงแต่ก็ต้องกลับลงมาเล่นในลีกเดอ
ภายใต้การนำของฌ็อง-ฟร็องซัว ฟอร์แต็ง ตั้งแต่ ค.ศ. 2002 รวมถึงการคุมทีมของปาทริก เรมี, ฟร็องก์ ดูว์มา และต่อมาคือปาทริส การ็องด์ สตาดมาแลร์บได้กลับมาประสบความสำเร็จอีกครั้ง สโมสรเลื่อนชั้นขึ้นสู่ลีกเอิงหลายครั้ง โดยเคยเข้าถึงรอบชิงชนะเลิศกุปเดอลาลีก ใน ค.ศ. 2005 และทำผลงานได้ดีที่สุดด้วยการจบอันดับที่ 7 ในลีกเอิง ฤดูกาล 2016 ใน ค.ศ. 2018 สโมสรกำลังลงเล่นในลีกเอิงเป็นปีที่ 5 ติดต่อกัน ก็เกิดความขัดแย้งภายในทีมบริหาร ทำให้ประธานสโมสรฌ็อง-ฟร็องซัว ฟอร์แต็ง และผู้ฝึกปาทริส การ็องด์ ต้องลาออกจากตำแหน่ง ก็องตกชั้นสู่ลีกเดอใน ค.ศ. 2019 สโมสรก็องประสบปัญหาทางการเงินอย่างหนัก จนในที่สุดบริษัทโอกทรีแคพิทัลแมเนจเมนต์ ซึ่งเป็นบริษัทลงทุนจากสหรัฐได้เข้ามาซื้อกิจการใน ค.ศ. 2020 เพื่อแก้ไขสถานการณ์ทางการเงินที่ย่ำแย่ และได้แต่งตั้งออลีวีเย ปีเกอ เป็นประธานสโมสรคนใหม่
ใน ค.ศ. 2024 บริษัทโคอาลิชันแคพิทัล ซึ่งเป็นบริษัทย่อยของอินเตอร์คอนเนกทิดเวนเจอส์ บริษัทของกีลียาน อึมบาเป นักฟุตบอลชื่อดัง ได้เข้าซื้อหุ้นของบริษัทโอ๊คทรี จำนวนร้อยละ 80 ในสตาดมาแลร์บก็อง
เรียว นาริตะ

เรียว นาริตะ (成田 凌, Narita Ryō, เกิดเมื่อวันที่ 22 พฤศจิกายน ค.ศ. 1993) เป็นนักแสดงและนายแบบชาวญี่ปุ่น เขาอยู่ภายใต้สังกัดโซนี่มิวสิกเอ็นเตอร์เทนเมนต์เจแปน เริ่มต้นอาชีพในฐานะนายแบบให้กับนิตยสาร "Men's Non-no" เขาแสดงในภาพยนตร์ดราม่าเรื่อง "Flashback"
หินช่วงอายุแคมเบรียน 4

หินช่วงอายุแคมเบรียน 4  เป็นช่วงที่ยังไม่มีชื่อของยุคแคมเบรียน และเป็นหินช่วงอายุตอนปลายของหินสมัยแคมเบรียน 2 โดยอยู่ต่อจากหินช่วงอายุแคมเบรียน 3 และอยู่ต่ำกว่าช่วงอายุอูลิวอัน ขอบเขตล่างยังไม่ได้รับการกำหนดอย่างเป็นทางการโดยคณะกรรมการการลำดับชั้นหินสากล ข้อเสนอหนึ่งคือการปรากฏตัวครั้งแรกของไทรโลไบต์สองสกุล ได้แก่ "โอลเลเนลลุส" ("Olenellus") หรือ "เรดลิเคีย" ("Redlichia") ข้อเสนออีกประการหนึ่งคือการปรากฏตัวครั้งแรกของไทรโลไบต์สปีชีส์"อาร์ทริโคเซฟาลุส เชาเวอูอี" ("Arthricocephalus chauveaui") ข้อเสนอทั้งสองนี้จะกำหนดขอบเขตล่างไว้ใกล้เคียงกับ ล้านปีก่อน ขอบเขตบนสอดคล้องกับจุดเริ่มต้นของช่วงอายุอูลิวอัน
การตั้งชื่อ.
คณะกรรมการการลำดับชั้นหินสากลยังไม่ได้กำหนดชื่ออย่างเป็นทางการสำหรับหินช่วงอายุที่สี่ของยุคแคมเบรียน ในขณะที่ตามการเรียกชื่อที่ใช้กันอย่างแพร่หลายในระบบไซบีเรียนหินช่วงอายุ 4 จะทับซ้อนกับบางส่วนของช่วงโบโตเมียน (Botomian) และโทโยเนียน (Toyonian)
การลำดับชั้นหินตามชีวภาพ.
การเริ่มต้นของหินช่วงอายุแคมเบรียน 4 ได้รับการเชื่อมโยงเบื้องต้นกับฐานของหินช่วงอายุสัตวชาติเลโอเนียน (Leonian faunal stage) ของยุโรปและฐานของช่วงอายุสัตวชาติตู้ยุนเนียน (Duyunian faunal stage) ของจีนตอนใต้
ในหินช่วงอายุแคมเบรียน 4 มีวงศ์ของไทรโลไบต์สามวงศ์ที่แพร่หลายได้แก่ วงศ์โอลเลเนลลุส วงศ์เรดลิชิอิด และวงศ์พาราดอกซิเดด ที่ขอบเขตระหว่างหินช่วงอายุแคมเบรียน 4 กับช่วงอายุอูลิวอัน ได้เกิดการสูญพันธุ์ครั้งใหญ่ครั้งแรกของไทรโลไบต์ ซึ่งเรียกว่าขอบเขตโอลเลเนลลิดไบโอเมียร์ (Olenellid Biomere boundary) โดยเฉพาะอย่างยิ่งไทรโลไบต์ในวงศ์โอลเลเนลลุสในลอเรนเทียและวงศ์เรดลิชิอิดในจีนตอนใต้ได้สูญพันธุ์ไป
การอ้างอิง.
<templatestyles src="Reflist/styles.css" />
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดพัทลุง).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:64.89%; overflow:hidden">  </td>
<td colspan="2" style="padding-left:0.4em;padding-right:0.4em" align="right">64.89%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:28.05%; overflow:hidden">  </td>
<td colspan="2" style="padding-left:0.4em;padding-right:0.4em" align="right">28.05%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">7.06%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพัทลุง และอำเภอเขาชัยสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอควนขนุน อำเภอป่าพะยอม อำเภอศรีบรรพต กิ่งอำเภอศรีนครินทร์ และอำเภอกงหรา (เฉพาะตำบลชะรัด และตำบลสมหวัง)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพะยูน อำเภอป่าบอน อำเภอบางแก้ว อำเภอตะโหมด และอำเภอกงหรา (ยกเว้นตำบลชะรัด และตำบลสมหวัง)
เปา บิกตอร์

เปา บิกตอร์ เดลกาโด  (เกิด 26 พฤศจิกายน 2001) เป็นนักฟุตบอลชาวสเปน เล่นให้กับสโมสรบาร์เซโลนาในลาลิกา ในตำแหน่งกองหน้า เขาสามารถเล่นในตำแหน่งปีกขวาได้
สโมสรอาชีพ.
เกิดที่ซังต์กูกัตดัลบัลเยส, บาร์เซโลนา, กาตาลุญญา, บิกตอร์เข้าร่วมทีมเยาวชนของฌิโรนาในปี 2018 จากซาบาเดล ในวันที่ 20 กรกฎาคม 2020 ก่อนที่เขาจะได้โอกาสลงเล่นให้ทีมสำรอง เขาลงเล่นให้ทีมชุดใหญ่ ด้วยการลงมาเล่นเป็นตัวสำรองในครึ่งหลังโดยลงมาเล่ยนแทนไฆโร อิซเกียร์โด ในเกมเยือน เซกุนดาดิบิซิออน โดยแพ้ให้กับอาเด อัลกอร์กอนไป 0–2
ในวันที่ 29 สิงหาคม 2022 บิกตอร์และเพื่อนร่วมทีมของเขาอาเล็กซ์ ซาลา ถูกปล่อยแบบยืมตัวไปให้ทีมใน ปริเมราเฟเดราซิออน ซาบาเดล เป็นเวลา 1 ปี ในวันที่ 17 สิงหาคม 2023 หลังจากทำประตูได้ 7 ประตูและ 6 แอสซิสต์ ช่วยให้ทีมยังคงอยู่ในลีก3 เขาต่อสัญญาไปจนถึงปี 2025 และถูกปล่อยแบบยืมตัวให้กับทีมร่วมลีกบาร์เซโลนาอัตเลติก ในวันที่ 24 กรกฎาคม 2024 เขาย้ายเข้าร่วมทีมบาร์เซโลนาอย่างถาว เซ็นสัญญากับทีมจนถึงปี 2029
ชีวิตส่วนตัว.
เปา บิกตอร์เป็นพี่ชายของแบ็คซ้ายของทีมบาร์เซโลนา Juvenil B กิลเยม บิกตอร์
 "ณ วันที่ ลงเล่นครั้งสุดท้าย 23 มิถุนายน 2024"
สมัยเมียวลิงเจียน

สมัยเมียวลิงเจียน  เป็นหินสมัยที่สามของยุคแคมเบรียน และได้รับการตั้งชื่ออย่างเป็นทางการในปี 2561 มีช่วงระยะเวลาตั้งแต่ประมาณ ถึง ล้านปีก่อน และแบ่งออกเป็น 3 หินช่วงอายุตามลำดับดังนี้ อูลิวอัน ดรูเมียน และกูจางเจียน สมัยเมียวลิงเจียนนั้นอยู่ถัดจากหินสมัยแคมเบรียน 2 ที่ยังไม่ได้ตั้งชื่อ และตามด้วยหินสมัยฝูหรงเจียน
ชื่อเมียวลิงเจียน มาจากเทือกเขาเมียวหลิงในมณฑลกุ้ยโจวตะวันออกเฉียงใต้ของประเทศจีน
นิยาม.
มีการเสนอการใช้ซากดึกดำบรรพ์และชั้นหินแบบฉบับหลายครั้งก่อนที่จะมีการให้การรับรองอย่างเป็นทางการในปี 2561 ซากดึกดำบรรพ์ที่เป็นเครื่องหมายที่มีแนวโน้มดีที่สุดได้รับการพิจารณาให้เป็นการปรากฏขึ้นครั้งแรกของสิ่งมีชีวิตในกลุ่มไทรโลไบต์สปีชีส์"โอวาโตรีคโตคารา กรานูลาตา" ("Ovatoryctocara granulata") หรือ"ออรีคโตเซฟาลัส อินดิคัส" ("Oryctocephalus indicus") ซึ่งทั้งสองชนิดมีอายุใกล้เคียงกันประมาณ ล้านปีก่อน หลังจากการพิจารณา การปรากฏขึ้นครั้งแรกของ"ออรีคโตเซฟาลัส อินดิคัส" ได้ถูกเลือกเป็นเครื่องหมายขอบเขตล่าง และจุด GSSP ถูกวางไว้ในหมวดหินคายหลี อู่หลิว-เจิ้งเจียหยาน มณฑลกุ้ยโจว ประเทศจีน
ขอบเขตระหว่างเมียวลิงเจียนและฟูหรงเจียนมีคำนิยามเดียวกันกับหินช่วงอายุไผเบียน โดยมีการกำหนดเป็นการปรากฏขึ้นครั้งแรกของ"กลิปตาโนสตุส เรติคูเลตุส" ("Glyptagnostus reticulatus") ประมาณ ล้านปีก่อน
การแบ่งย่อย.
สมัยเมียวลิงเจียนแบ่งออกได้เป็นดังนี้
หินช่วงอายุออร์เดียน (Ordian stage) ซึ่งใช้ในมาตราการลำดับชั้นหินตามอายุกาลของออสเตรเลีย เดิมถูกกำหนดให้เป็นขั้นต่ำสุดของหินสมัยเมียวลิงเจียน แต่มีความเป็นไปได้ว่าอาจอยู่ในตอนบนของหินสมัย 2 จนถึงปี 2567 ฐานของหินช่วงอายุออร์เดียนยังไม่ได้ถูกกำหนดขึ้น
เหตุการณ์สำคัญ.
ในช่วงเปลี่ยนผ่านระหว่างหินสมัยแคมเบรียน 2 และเมียวลิงเจียน ได้เกิดการสูญพันธุ์ครั้งใหญ่ของไทรโลไบต์ครั้งแรก ซึ่งรู้จักกันในชื่อ ขอบเขตโอลเลเนลลิดไบโอเมียร์ (Olenellid Biomere boundary) โดยเฉพาะไทรโลไบต์ในวงศ์โอลเลเนลลุสและเรดลิเคีย ได้สูญพันธุ์ในลอเรนเทียและจีนใต้ ตามลำดับ ไทรโลไบต์ชนิด"ออรีคโตเซฟาลัส อินดิคัส" ("O. indicus") ได้ปรากฏขึ้นครั้งแรกหลังจากการสูญพันธุ์ครั้งใหญ่ครั้งนี้ และในพื้นที่ที่ไม่พบซากดึกดำบรรพ์ของ"ออรีคโตเซฟาลัส อินดิคัส" การกำหนดช่วงเปลี่ยนผ่านระหว่างหินสมัยแคมเบรียน 2 และเมียวลิงเจียนจะถูกกำหนดโดยข้อมูลการลำดับชั้นหินตามเคมี
บรรพชีวินวิทยา.
แกรพโตไลต์ชนิดอยู่ก้นท้องน้ำได้กระจายตัวอย่างกว้างขวางในสมัยเมียวลิงเจียน อาณานิคมของวงศ์แรบโดพลูริดา "(Rhabdopleuridae)" ซึ่งหุ้มด้วยเปลือกแข็งและอาณานิคมที่เติบโตในลักษณะแตกกิ่งก้านยืนตรงของวงศ์ดิเทโคเดนดริเด ("Dithecodendridae") ได้วิวัฒนาการขึ้นตั้งแต่ช่วงต้นของสมัยเมียวลิงเจียน สกุลแกรพโตไลต์ที่พบมากที่สุดในช่วงอายุอูลิวอันคือ "สฟีโนเซียม" ("Sphenoecium") ซึ่งมีอาณานิคมที่แข็งแรงถูกพบทั่วโลก
การอ้างอิง.
<templatestyles src="Reflist/styles.css" />
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, กิ่งอำเภอด่านมะขามเตี้ย และกิ่งอำเภอหนองปรือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง, อำเภอท่ามะกา และกิ่งอำเภอห้วยกระเจา
วันเดอร์แลนด์ (ภาพยนตร์ พ.ศ. 2567)

วันเดอร์แลนด์ (เกาหลี: ) เป็นภาพยนตร์ดราม่าโรแมนติกแนววิทยาศาสตร์ของเกาหลีใต้ในปี 2024 เขียนบทและกำกับโดย คิม แท-ยง นำแสดงโดย ทัง เหวย, แพ ซู-จี, พัก โบ-ก็อม และช็อง ยู-มี เป็นเรื่องราวเกี่ยวกับการกลับมารวมตัวกับสมาชิกครอบครัวหรือคนรักที่จากไปผ่านวิดีโอคอล ภาพยนตร์เรื่องนี้เข้าฉายในโรงภาพยนตร์เมื่อวันที่ 5 มิถุนายน 2024
เรื่องย่อ.
วันเดอร์แลนด์ คือปัญญาประดิษฐ์ที่ช่วยให้ผู้คนสามารถสื่อสารกับคนรักที่จากไปแล้วผ่านการวิดีโอคอลจำลอง จองอิน ซึ่งเป็นพนักงานต้อนรับบนเครื่องบิน ขอพบกับแทจู แฟนหนุ่มของเธอที่อยู่ในอาการโคม่า ในขณะที่ไป่หลี่เข้าร่วมบริการนี้เพื่อที่จะได้พูดคุยกับลูกสาวของเธอแม้ว่าเธอจะเสียชีวิตไปแล้วก็ตาม
การผลิต.
การพัฒนา.
โปรเจกต์นี้เริ่มต้นขึ้นในเดือนมิถุนายน 2019 คิม แท-ยง ซึ่งเป็นผู้เขียนบทภาพยนตร์ กำกับภาพยนตร์หลังจากที่ไม่ได้ทำการกำกับมานาน 9 ปี ภาพยนตร์เรื่องล่าสุดที่เขากำกับคือ "Late Autumn" ในปี 2010
การคัดเลือกนักแสดง.
ในวันที่ 26 มิถุนายน 2019 แพ ซู-จี ได้รับข้อเสนอให้ปรากฏตัวในภาพยนตร์ ในวันที่ 2 กรกฎาคม 2019 ต้นสังกัดของ ชเว อู-ชิก รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ในเชิงบวก ในวันที่ 25 กันยายน 2019 ต้นสังกัดของ พัก โบ-ก็อม Blossom Entertainment รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ ในเดือนสิงหาคม 2019 ตัวแทนจากทีมผู้ผลิตรายงานว่า ทัง เหวย กำลังพิจารณาข้อเสนอบทนำในภาพยนตร์ของสามีของเธอ ในวันที่ 11 พฤศจิกายน 2019 รายงานว่า ช็อง ยู-มี ได้เข้าร่วมการคัดเลือกนักแสดงของภาพยนตร์ ในวันที่ 11 มีนาคม 2020 รายงานว่า กง ยู กำลังพิจารณาบทบาทของสามีของทัง เหวย
การถ่ายทำ.
การถ่ายภาพยนตร์ฉากสำคัญ เริ่มขึ้นในเดือนเมษายน 2020 ในเดือนกรกฎาคม 2020 ภาพยนตร์ถูกถ่ายทำในสตูดิโอใน พาจู, จังหวัดคย็องกี และ ช็อนจู การถ่ายทำเสร็จสิ้นในเดือนกันยายน 2020 ยกเว้นบางฉากที่มี ทัง เหวย ซึ่งยังไม่ได้ถ่ายทำ และมีกำหนดการถ่ายทำในเดือนมกราคม 2021
การออกฉาย.
เมื่อวันที่ 22 ตุลาคม 2020 ผู้จัดจำหน่าย Acemaker Movieworks และ เน็ตฟลิกซ์ ได้บรรลุข้อตกลงว่าภาพยนตร์เรื่องนี้จะออกฉายทั่วโลกโดย เน็ตฟลิกซ์ ยกเว้นในเกาหลีใต้และจีน เน็ตฟลิกซ์ เปิดเผยว่าพวกเขาได้เริ่มเจรจากับ Acemaker เพื่อการเผยแพร่ในต่างประเทศตั้งแต่เริ่มต้นการถ่ายทำ หลังจากการเจรจาที่ยาวนาน Acemaker ตกลงทำสัญญากับ เน็ตฟลิกซ์ โดยคิดเป็นค่าใช้จ่ายในการผลิตหลังการถ่ายทำประมาณ 30% ภาพยนตร์เรื่องนี้มีแผนจะออกฉายบน เน็ตฟลิกซ์
"วันเดอร์แลนด์" ออกฉายในโรงภาพยนตร์ในเกาหลีใต้เมื่อวันที่ 5 มิถุนายน 2024
วันเดอร์แลนด์ ออกฉายบน เน็ตฟลิกซ์ เมื่อวันที่ 26 กรกฎาคม 2024
การตอบรับ.
ภาพยนตร์ออกฉายเมื่อวันที่ 5 มิถุนายน 2024 บน 1,165 โรง ภาพยนตร์เปิดตัวเป็นอันดับหนึ่งในบ็อกซ์ออฟฟิศเกาหลีด้วยยอดขายตั๋ว 94,777 ใบ และรายได้รวม 615,180 ดอลลาร์สหรัฐ ภาพยนตร์ยังคงครองอันดับหนึ่งต่อไปอีก 3 วัน
ณ วันที่ 19 กรกฎาคม 2024 ภาพยนตร์ทำรายได้รวม จากยอดขายตั๋ว 625,348 ใบ
เซกเวย์

เซกเวย์  เป็นอุปกรณ์เคลื่อนย้ายส่วนบุคคลสองล้อที่ทรงตัวได้เอง ประดิษฐ์โดยดีน คาเมน (Dean Kamen) เป็นเครื่องหมายการค้าจดทะเบียนของบริษัทเซกเวย์ เปิดตัวสู่ตลาดในปี ค.ศ. 2001 ในชื่อ เซกเวย์ เอชที (Segway HT) ต่อมาเปลี่ยนชื่อเป็น เซกเวย์ พีที (Segway PT) โดย "HT" เป็นอักษรย่อของ "human transporter" (เครื่องเคลื่อนย้ายมนุษย์) "PT" เป็นอักษรย่อของ "personal transporter" (เครื่องเคลื่อนย้ายส่วนบุคคล)
ไนน์บอต (Ninebot) บริษัทสตาร์ตอัพคู่แข่งด้วยหุ่นยนต์เคลื่อนย้านที่มีฐานในกรุงปักกิ่งได้เข้าซื้อกิจการของบริษัทเซกเวย์ในเดือนเมษายน ค.ศ. 2015 ทำให้บริษัทได้ขยายขอบเขตให้ครอบคลุมถึงอุปกรณ์เคลื่อนย้านอื่น ๆ ในเดือนมิถุนายน ค.ศ. 2020 บริษัทประกาศว่าจะไม่มีการผลิตเซกเวย์ พีทีอีกต่อไป
ไหตี่เลา

บริษัท ไหตี่เลา อินเตอร์เนชันแนล โฮลดิ้ง จำกัด  หรือชื่อทางการค้าว่า ไหตี่เลา  เป็นเครือหม้อไฟจีนที่มีชื่อเสียงในด้านนวัตกรรมอุตสาหกรรมและระบบอัตโนมัติที่ใช้หุ่นยนต์ ก่อตั้งที่เจี่ยนหยาง มณฑลเสฉวนใน ค.ศ. 1994 แล้วเติบโตเป็นเครือหม้อไฟที่ใหญ่ที่สุดในประเทศจีน โดยเฉพาะในด้านการบริการที่เอาใจใส่ ภัตตาคารดำเนินกิจการภายใต้ชื่อ หม้อไฟไหตี่เลา  ณ ค.ศ. 2022 ไหตี่เลามีภัตตาคารประมาณ 1,300 แห่งในจีน ฮ่องกง มาเก๊า และ Super Hi International ฝ่ายต่างประเทศที่มีสาขาทั้งหมด 97 แห่งทั่วโลก เช่น สิงคโปร์ ไทย ไต้หวัน มาเลเซีย เกาหลีใต้ ญี่ปุ่น ออสเตรเลีย สหราชอาณาจักร แคนาดา และสหรัฐ [บริษัททำรายได้ต่อปีประมาณการที่มากกว่า 10,000 ล้านเหรินหมินปี้
ศัพทมูลวิทยา.
ในภาษาจีนกลาง "ไหตี่เลา" สามารถแปลได้ว่า การประมงทะเลน้ำลึก หรือตรงตัวว่า "การตักก้นมหาสมุทร" ต้นตอคำนี้มาจากภาษิตจีนว่า "ไหตี่เลาเยฺว่" (海底捞月, hǎidǐlāoyuè, แปล. "ตกปลาเพื่อจันทรา") เป็นอุปมาที่หมายถึง ความพยายามที่สิ้นหวัง สำนวนนี้เดิมมีที่มาจากบทกวีพุทธศาสนาชื่อ เจิ้งเต้าเกอ (证道歌) ผู้เล่นไพ่นกกระจอกก็ใช้คำนี้สื่อถึงสถานการณ์ที่พบได้ยากหรือโชคดีเมื่อผู้เล่นชนะด้วยไพ่ตัวสุดท้าย
ยูริเอะ อิโงมะ

ยูริเอะ อิโงมะ (伊駒 ゆりえ, Igoma Yurie, เกิด 24 กุมภาพันธ์ พ.ศ. 2542) เป็นนักพากย์ชาวญี่ปุ่น สังกัด 81 Produce เธอเริ่มต้นอาชีพนักพากย์ในปี พ.ศ. 2564 และในปี พ.ศ. 2566 เธอได้เล่นบทบาทหลักครั้งแรกในฐานะ โฮชิโนะ รูบี้ ในซีรีส์อนิเมะโทรทัศน์เรื่อง "เกิดใหม่เป็นลูกโอชิ"
ประวัติ.
อิโงมะเกิดที่ จังหวัดโทจิงิ เธอเริ่มสนใจการแสดงครั้งแรกเมื่อเธออยู่ชั้นประถมศึกษาปีที่ 2 หลังจากที่เธอได้ชมละครที่นักเรียนชั้นประถมศึกษาปีที่ 6 แสดง เธออยากจะแสดงเช่นกันเมื่อขึ้นชั้นประถมศึกษาปีที่ 6 และเมื่อเธอสามารถทำได้ เธอก็ตระหนักว่าการแสดงเป็นเรื่องสนุกสำหรับเธอ เมื่อเธอโตขึ้น เธอเริ่มสนใจที่จะทำงานที่เกี่ยวข้องกับการแสดงมากขึ้น แรงบันดาลใจอีกประการหนึ่งคือความหลงใหลที่เธอมีต่อผลงานของดิสนีย์ ซึ่งได้รับแรงหนุนจากการไปเที่ยวโตเกียวดิสนีย์แลนด์กับครอบครัวทุกปี มันถึงจุดที่เธอคิดว่า มิกกี้ เมาส์ เป็นที่ปรึกษา และ วอลต์ ดิสนีย์ เป็นคนที่เธอเคารพ
เนื่องจากความหลงใหลในผลงานของดิสนีย์ ทำให้ในที่สุด อิโงมะจึงตัดสินใจประกอบอาชีพนักพากย์ เธอสมัครเข้าเรียนที่โรงเรียนอาชีวศึกษาสามวันหลังจากตัดสินใจ เธอสามารถจ่ายค่าเล่าเรียนของตัวเองได้จากเงินเดือนที่เธอได้รับจากงานพาร์ทไทม์ หลังจากออดิชั่นในมหาวิทยาลัย อิโงมะก็ได้เข้าร่วมสังกัด 81 Produce และเริ่มต้นอาชีพการงานในปี พ.ศ. 2564
บทบาทหลักครั้งแรกของอิโงมะ คือการรับบทเป็น โฮชิโนะ รูบี้ ในซีรีส์อนิเมะโทรทัศน์เรื่อง "เกิดใหม่เป็นลูกโอชิ" มันเป็นอนิเมะเรื่องแรกที่เธอเคยออดิชั่น โดยเฉพาะอย่างยิ่งที่เธออยากเล่นเป็นรูบี้ เนื่องจากเธอเป็นแฟนตัวยงของมังงะเรื่องต้นฉบับ ระหว่างการออดิชั่น อากะ อากาซากะ ผู้เขียนมังงะและคนอื่น ๆ บอกเธอว่า "รูบี้ตัวจริงมาถึงแล้ว" นอกจากการพากย์เสียงรูบี้แล้ว เธอยังร้องเพลงประกอบตัวละครในฐานะส่วนหนึ่งของวงไอดอลในเรื่องอย่าง บี โคมาจิ อีกด้วย
ในเดือนเมษายน พ.ศ. 2566 อิโงมะเริ่มจัดรายการวิทยุประจำสัปดาห์บนเครือข่าย Nippon Cultural Broadcasting โดยทำหน้าที่เป็นหนึ่งในพิธีกรของรายการ "A&G NEXT STEP HOOOOPE!"
ในเดือนมีนาคม พ.ศ. 2567 อิโงมะเป็นหนึ่งในผู้รับรางวัลนักพากย์หน้าใหม่ยอดเยี่ยมในงาน เซยูอะวอดส์ ครั้งที่ 18
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดกาญจนบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, กิ่งอำเภอด่านมะขามเตี้ย และกิ่งอำเภอหนองปรือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดกาญจนบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ และกิ่งอำเภอด่านมะขามเตี้ย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
โอลิมปิกฤดูหนาว 2034

โอลิมปิกฤดูหนาว 2034 หรือชื่ออย่างเป็นทางการว่า โอลิมปิกฤดูหนาวครั้งที่ 27 และมีชื่อเรียกว่า ซอลต์เลกซิตียูทาห์ 2034, เป็นการแข่งขันกีฬาหลายประเภทระดับนานาชาติที่กำลังจะมีขึ้น โดยมีกำหนดจัดขึ้นในเขตมหานครซอลต์เลกซิตีของยูทาห์ ในสหรัฐ ระหว่างวันที่ 10–26 กุมภาพันธ์ ค.ศ. 2034 การเสนอตัวเป็นเจ้าภาพระหว่างซอลต์เลกซิตีและยูทาห์ได้รับเลือกในการประชุมครั้งที่ 142 ของคณะกรรมการโอลิมปิกสากล (IOC) ในปารีส เมื่อวันที่ 24 กรกฎาคม ค.ศ. 2024 สองวันก่อนการเริ่มต้นโอลิมปิกฤดูร้อน 2024
โอลิมปิกฤดูหนาวครั้งนี้ถือเป็นโอลิมปิกฤดูหนาวครั้งที่ 5 และเป็นโอลิมปิกครั้งที่ 10 ที่สหรัฐเป็นเจ้าภาพ ก่อนหน้านี้ ซอลต์เลกซิตี้เคยเป็นเจ้าภาพจัดโอลิมปิกฤดูหนาว 2002 มาแล้ว
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย และอำเภอเลาขวัญ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย และอำเภอเลาขวัญ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
ยูซุฟ ดีเคช

ยูซุฟ ดีเคช (เกิด 1 มกราคม ค.ศ. 1973) เป็นนักกีฬายิงปืนชาวตุรกีที่เข้าแข่งขันในรายการปืนสั้น เป็นนายทหารชั้นประทวนปลดประจำการแห่งกองกำลังกึ่งทหารตำรวจแห่งชาติตุรกี และเป็นสมาชิกของสโมสรกีฬาฌันดาร์มากือจือ
ประวัติช่วงต้น.
ยูซุฟ ดีเคชเกิดใน ค.ศ. 1973 ในหมู่บ้านทาโชลุคของเขตเกิกซุนในจังหวัดคาฮ์รามันมารัช หลังเรียนจบชั้นประถมศึกษาในหมู่บ้านก็ศึกษาต่อระดับมัธยมศึกษาในเกิกซุน ใน ค.ศ. 1994 ดีเคชเข้าศึกษาในโรงเรียนการทหารแห่งกองกำลังกึ่งทหารตำรวจในกรุงอังการา หลังสำเร็จการศึกษาได้ขึ้นเป็นสิบโทและเข้ารับราชการในเมืองมาร์ดิน ใน ค.ศ. 1999 ดีเคชเข้าโรงเรียนการทหารแห่งกองกำลังกึ่งทหารตำรวจเป็นเวลาหนึ่งปี สำเร็จการศึกษาในยศสิบเอก ดีเคชรับราชการหนึ่งปีในเมืองอิสตันบูล จากนั้นจึงได้รับการแต่งตั้งให้เข้าสโมสรฌันดาร์มากือจือ ซึ่งเป็นสโมสรกีฬาของกองกำลังกึ่งทหารตำรวจแห่งชาติตุรกีในกรุงอังการา
ใน ค.ศ. 2001 ดีเคชเริ่มเป็นนักกีฬายิงปืน ตั้งแต่นั้นมาดีเคชก็เข้าแข่งขันในทีมชาติทหารและในฐานะตัวแทนทีมชาติของตุรกีด้วย
ดิเดชศึกษาด้านพลศึกษาและกีฬาที่มหาวิทยาลัยกาซีในกรุงอังการา
นักกีฬาอาชีพ.
ในการแข่งขันยิงปืนที่โอลิมปิกฤดูร้อน 2024 ดีเคชพาทีมตุรกีคว้าเหรียญเงินในประเภทปืนสั้นอัดลมระยะ 10 เมตร ทีมผสม เขาเป็นที่กล่าวถึงในโลกออนไลน์เนื่องจากมีท่าทีนิ่งและไม่ได้สวมอุปกรณ์มาก มีเพียงเสื้อยืดและแว่นสายตาธรรมดา ซึ่งต่างจากนักกีฬาคนอื่นที่สวมที่ครอบหูขนาดใหญ่, กระบังหน้า และแว่นสายตาที่มีเทคโนโลยีล้ำสมัย
มัสยิดใหญ่แห่งซามัรรออ์

มัสยิดใหญ่แห่งซามัรรออ์ (หรือ) เป็นมัสยิดในคริสต์ศตวรรษที่ 9 ที่ซามัรรออ์ ประเทศอิรัก เคาะลีฟะฮ์ อัลมุตะวักกิลแห่งอับบาซียะฮ์ผู้ครองราชน์ (ที่ซามัรรออ์) ใน ค.ศ. 847 ถึง 861 ทรงว่าจ้างให้สร้างมัสยิดใน ค.ศ. 848 และแล้วเสร็จใน ค.ศ. 851 ในช่วงที่ก่อสร้าง มัสยิดนี้ถือเป็นมัสยิดที่ใหญ่ที่สุดในโลก มัสยิดเป็นที่รู้จักจากหออะษานสูง ล้อมรอบด้วยทางลาดวน มัสยิดตั้งอยู่ในพื้นที่เมืองโบราณคดีซามัรรออ์ แหล่งมรดกโลกของยูเนสโกที่ได้รับการลงทะเบียนใน ค.ศ. 2007
ประวัติ.
มัสยิดนี้เคยเป็นมัสยิดที่ใหญ่ที่สุดในโลก โดยมีหอ Malwiya หออะษานทรงกรวยรูปเกลียวสูง และทางลาดกว้าง 
รัชสมัยอัลมุตะวักกิลส่งผลกระทบอย่างมากต่อเมืองนี้ เนื่องจากพระองค์ดูเหมือนเป็นผู้รักสถาปัตยกรรม และเป็นผู้รับผิดชอบในการสร้างมัสยิดใหญ่แห่งซามัรรออ์ อัลมุตะวักกิลและแรงงานรับจ้างของพระองค์กับคนอื่น ๆ จากพื้นที่นี้สร้างมัสยิดด้วยเสาอิฐเผาแปดเหลี่ยมที่มีเสาหินอ่อนที่มุมสี่ต้น เสาหินอ่อนเหล่านี้นำเข้ามา ซึ่งเป็นผลมาจากการที่อัลมุตาวักกิลจ้างศิลปินและสถาปนิกทั่วจักรวรรดิอับบาซียะฮ์เพื่อช่วยสร้างมัสยิดใหญ่
มัสยิดถูกทำลายใน ค.ศ. 1278 (ฮ.ศ. 656) หลังการรุกรานอิรักของฮูลากู ข่าน 
การบูรณะสมัยใหม่.
มีเพียงกำแพงส่วนนอกและหออะษานของมัสยิดเท่านั้นที่ยังคงเหลือรอด องค์กรโบราณคดีแห่งรัฐอิรักได้ทำงานร่วมกับนักประวัติศาสตร์และสถาปนิกในการบูรณะอย่างใกล้ชิดตั้งแต่ ค.ศ. 1956 โดยมอบหมายให้ผู้คนบูรณะอนุสรณ์สถานต่าง ๆ ในซามัรรออ์ รวมถึงมัสยิดใหญ่ด้วย มีการบูรณะอย่างกว้างขวางทั้งบริเวณลานภายในมัสยิดและหออะษานแบบเกลียว ก่อนหน้านี้ ทางลาดหออะซานเหลือเพียง 6 ขั้นเท่านั้น และมีซุ้มโค้งที่สมบูรณ์เพียงไม่กี่แห่งตั้งล้อมรอบลานภายใน
หอคอยได้รับความเสียหายอีกครั้งใน ค.ศ. 2005 เมื่อยอดหอคอยถูกทำลายจากการระเบิด ข้อมูลบางส่วนรายงานว่า การกบฏอิรักมีส่วนในการโจมตีนี้ หลังกองกำลังสหรัฐใช้หอนี้เป็นตำแหน่งซุ่มยิง ใน ค.ศ. 2015 ทางยูเนสโกและรัฐบาลอิรักปรักาศโครงการฟื้นฟูหออะษานและประเมินความเสียหายในพื้นที่โบราณคดีซามัรรออ์อื่น ๆซึ่งกลายเป็นแหล่งมรดกโลกใน ค.ศ. 2007
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย และอำเภอเลาขวัญ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา